CELEX: 62009CA0406
Language: fi
Date: 2011-10-18 00:00:00
Title: Asia C-406/09: Unionin tuomioistuimen tuomio (suuri jaosto) 18.10.2011 (Hoge Raad der Nederlandenin (Alankomaat) esittämä ennakkoratkaisupyyntö) — Realchemie Nederland BV v. Bayer CropScience AG (Asetus (EY) N:o 44/2001 — Tuomioistuimen toimivalta ja tuomioiden täytäntöönpano — Käsite siviili- ja kauppaoikeudelliset asiat — Päätöksen, jolla määrätään sakko, tunnustaminen ja täytäntöönpano — Direktiivi 2004/48/EY — Teollis- ja tekijänoikeudet — Teollis- ja tekijänoikeuksien loukkaus — Toimenpiteet, menettelyt ja oikeussuojakeinot — Tuomitseminen — Eksekvatuurimenettely — Tämän menettelyn oikeudenkäyntikulut)

10.12.2011   
            
            
               FI
            
            
               Euroopan unionin virallinen lehti
            
            
               C 362/4
            
         Unionin tuomioistuimen tuomio (suuri jaosto) 18.10.2011 (Hoge Raad der Nederlandenin (Alankomaat) esittämä ennakkoratkaisupyyntö) — Realchemie Nederland BV v. Bayer CropScience AG
   (Asia C-406/09) (1)
   
   (Asetus (EY) N:o 44/2001 - Tuomioistuimen toimivalta ja tuomioiden täytäntöönpano - Käsite siviili- ja kauppaoikeudelliset asiat - Päätöksen, jolla määrätään sakko, tunnustaminen ja täytäntöönpano - Direktiivi 2004/48/EY - Teollis- ja tekijänoikeudet - Teollis- ja tekijänoikeuksien loukkaus - Toimenpiteet, menettelyt ja oikeussuojakeinot - Tuomitseminen - Eksekvatuurimenettely - Tämän menettelyn oikeudenkäyntikulut)
   2011/C 362/05
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Kantaja: Realchemie Nederland BV
   
      Vastaaja: Bayer CropScience AG
   
      Oikeudenkäynnin kohde
   
   Ennakkoratkaisupyyntö — Hoge Raad der Nederlanden — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (EYVL L 12, s. 1) 1 artiklan tulkinta ja teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY (EUVL L 157, s. 45) 14 artiklan tulkinta — Siviili- ja kauppaoikeuden alan käsite — Saksalaisessa tuomiossa asetetun, tiettyjen kasvinsuojeluaineiden tuontia Saksaan ja kaupan pitämistä Saksassa koskevan kiellon rikkominen — Sakko — Sellaisen tuomion, jossa määrätään sakko, täytäntöönpano — Asioissa, jotka koskevat uhkasakon tai sakon määräämistä teollis- ja tekijänoikeuden loukkaamista koskevan kiellon rikkomisesta, ulkomailla annettujen tuomioiden täytäntöönpanomenettely
   
      Tuomiolauselma
   
   
               1)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 1 artiklassa olevaa käsitettä ”siviili- ja kauppaoikeudelliset asiat” on tulkittava siten, että asetusta sovelletaan sellaisen tuomioistuimen ratkaisun tunnustamiseen ja täytäntöönpanoon, jolla määrätään maksamaan uhkasakko siviili- ja kauppaoikeudellisten asioiden alaan kuuluvan tuomioistuimen ratkaisun noudattamiseksi.
            
         
               2)
            
            
               Sellaisesta tietyssä jäsenvaltiossa vireille pannusta eksekvatuurimenettelystä, jolla vaaditaan jossakin toisessa jäsenvaltiossa teollis- ja tekijänoikeuksien noudattamisen varmistamista koskevassa riita-asiassa annetun ratkaisun tunnustamista ja täytäntöönpanoa, aiheutuneet kulut kuuluvat teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY 14 artiklan soveltamisalaan.
            
         
      (1)  EUVL C 312, 19.12.2009.